Vene välisministeeriumi esindaja Kataloonia asjus süüdistamisest: Läti välisminister on valeuudiste agregaator
aA
Maria Zahharova ja Edgars Rinkēvičs
Foto: Kollaaaž
Venemaa välisministeeriumi ametlik esindaja Maria Zahharova nimetas Läti välisministrit Edgars Rinkēvičsit „valeuudiste agregaatoriks“ selle eest, et Rinkēvičs nimetas Kataloonia iseseisvusreferendumit Venemaa jaoks „põrandale kukkunud kommiks“.
„Jumal küll, kust nad võtavad nii palju suurepäraseid poliitikuid, kust tõmbavad välja neid kõrge lennuga linde?“ küsis Zahharova Facebookis, vahendab RIA Novosti.
Zahharova mainis ka Leedut. Zahharova sõnul ootab Moskva senimaani ametlikku vastust Leedu presidendi Dalia Grybauskaitė avalduse asjus, milles oli juttu Venemaa esitatud nõudmiste loetelust.
„Nähtavasti otsustas Läti välisministeerium juhtida originaalsel viisil löögi naaberriigi juhtkonnalt kõrvale ja andis uue feikide kogupaugu,“ lisas Zahharova.
Rinkēvičs ütles intervjuus ajalehele Latvijas Avīze, et Kataloonia iseseisvusreferendum oli Venemaa jaoks nagu põrandale kukkunud komm, mida Venemaa kasutas Euroopa Liidu lõhestamiseks.
Moskva on teatanud, et peab Kataloonia referendumit Hispaania siseasjaks.
Allikas: www.DELFI.ee